8. ΠΡΟΕΔΡΙΚΟΝ ΔΙΑΤΑΓΜΑ της 19/29 Νοεμ. 1926 Περί του τρόπου της επιβολής εράνων και υποχρεωτικής εργασίας δια την ανέγερσιν κλπ., διδακτηρίων εν ταις Ν. Χώραις. Έχοντες υπ’ όψει την διάταξιν του άρθρ. 5 του από 21 Ιουλ. 1925 Ν.Δ/τος «περί ανεγέρσεως σχολικών κτιρίων εν ταις Ν. Χώραις εξ εκπαιδευτικών κληροδοτημάτων», προτάσει του επί της Παιδείας και των Θρησκευμάτων Υπουργού, απεφασίσαμεν και διατάσσομεν. Σελ. 667 413 Σχολικά Κτίρια 32.Θ.α.5-8 Άρθρ.1.-1.Η κατά το άρθρ. 5 του Ν.Δ/τος της 21 Ιουλ. 1925, επιβολή εράνων δια την ανέγερσιν, μετασκευήν κλπ. διδακτηρίων, ενεργείται δι’ αποφάσεως του Γενικού Διοικητού, κατόπιν προτάσεως της οικείας διδακτηριακής επιτροπής, «ή προτάσει του οικείου Επιθεωρητού της Εκπαιδεύσεως εφ’ όσον η οικεία Διδακτηριακή Επιτροπή κληθείσα υπό του Επιθεωρητού δεν προέβη εντός της υπ’ αυτού ταχθείσης προθεσμίας εις την υποβολήν της προτάσεως». Εν τη αποφάσει του Γεν. Διοικητού ορίζεται η χρονική περίοδος της συλλογής των εράνων, κανονιζομένη αναλόγως της εκτάσεως του εκτελεσθησομένου έργου, και ήτις δεν δύναται, εν πάση περιπτώσει, να η μακροτέρα των δύο ετών. Δια της αυτής αποφάσεως καθορίζεται και το ανώτατον όριον του ποσού των εράνων, αναλόγως της περιουσιακής καταστάσεως εκάστου κατοίκου, μη δυνάμενον δε να υπερβή το 1 1/2% δια τους εκ των κατοίκων δηλώσαντας καθαράν πρόσοδον. Η απόφασις του Γεν. Διοικητού κοινοποιείται προς τον αρμόδιον Επιθεωρητήν της Εκπαιδεύσεως και την οικείαν διδακτηριακήν επιτροπήν. Τα εντός « » προσετέθησαν δια του Β.Δ. 7/19 Μαρτ. 1928. 2.Η διδακτηριακή επιτροπή, άμα τη προς αυτήν κοινοποιήσει της αποφάσεως του Γεν. Διοικητού, καταρτίζει ερανικόν κατάλογον των φορολογουμένων επί τη βάσει στοιχείων, παρεχομένων αυτή υπό του εφημερίου ή του προέδρου της κοινότητος, έναντι δι’ εκάστου ονόματος σημειοί το ποσόν του εράνου, δι’ ου βαρύνεται ο φορολογούμενος. Ο ανωτέρω κατάλογος, εγκρινόμενος και υπό του αρμοδίου επιθεωρητού της εκπαιδεύσεως τοιχοκολλάται επί της εξωθύρας του ναού και του κοινοτικού καταστήματος. 3.«Ενστάσεις κατά του καταρτισθέντος υπό της διδακτηριακής Επιτροπής ερανικού καταλόγου υποβάλλονται εντός 8 ημερών από της τοιχοκολλήσεως αυτού εις μεν τας πόλεις και κωμοπόλεις εις ας εδρεύει Οικονομική Εφορεία ενώπιον του Οικονομικού Εφόρου, εις πάντα δε τα λοιπά μέρη ενώπιον Επιτροπής αποτελουμένης υπό του Ειρηνοδίκου, ως Προέδρου, του Εφημερίου και του Διευθυντού του σχολείου. Δια την σύστασιν της Επιτροπής δεν απαιτείται ιδιαιτέρα πράξις. Η απόφασις του Οικονομικού Εφόρου και της, ως άνω, Επιτροπής είναι ανέκκλητος. Αι ανωτέρω διατάξεις εφαρμόζονται και εν τη Παλαιά Ελλάδι». Σελ. 668 Το εδάφ. 3 ετροποποιήθη ως άνω δια του Β.Δ. 13/22 Σεπτ. 1927. 4.Απαλλάσσονται της συμμετοχής εις τον έρανον οι κατά την κρίσιν της διδακτηριακής επιτροπής ομολογουμένως άποροι και οι δημόσιοι υπάλληλοι. 5.Η διδακτηριακή επιτροπή περί των συλλεγέντων εράνων λογοδοτεί εις την Γεν. Διοίκησιν.  6.Το προϊόν των εράνων εισάγεται υπό της διδακτηριακής επιτροπής ως έσοδον του Ταμείου.   «7.Εάν η Διδακτηριακή Επιτροπή δεν προβή εντός 15 ημερών από της κοινοποιήσεως προς αυτήν της αποφάσεως του Γενικού Διοικητού εις την σύνταξιν του ερανικού καταλόγου καταρτίζει τούτον ο αρμόδιος Επιθεωρητής». Τα εντός « » προσετέθησαν δια του Β.Δ. 7/19 Μαρτ. 1928. Άρθρ.2.-1.Δια την εκτέλεσιν οιουδήποτε έργου ανεγέρσεως ή μετασκευής διδακτηρίου δύναται να επιβληθή και υποχρεωτική προσωπική εργασία επί των κατοίκων. Αύτη επιβάλλεται δι’ αποφάσεως του Γεν. Διοικητού, κατόπιν προτάσεως της οικείας διδακτηριακής επιτροπής. 2.Υπόχρεοι εις προσωπικήν εργασίαν είναι πάντες οι εις την κοινότητα ή τους υπαγομένους εις αυτήν συνοικισμούς εγκατεστημένοι άρρενες κάτοικοι, οι συμπληρώσαντες το 20ον έτος της ηλικίας των και δια ποσόν πέντε μέχρι δέκα ημερών έκαστος ετησίως. 3.Της υποχρεωτικής προσωπικής εργασίας εξαιρούνται: α)Οι συμπληρώσαντες το 55ον έτος της ηλικίας των. β)Οι ανίκανοι προς εργασίαν ένεκα παθήσεως. γ)Οι δημόσιοι υπάλληλοι. 4.Η προσωπική εργασία δύναται να επιβληθή και δια τα υπό των κατοίκων κατεχόμενα μεταφορικά μέσα, ήτοι αμάξας, υποζύγια κλπ. 5.Αντί της προσωπικής εργασίας επιτρέπεται το αντίτιμον αυτής να καταβληθή υπό του προς ταύτην υποχρέου εις χρήμα, του καταβληθησομένου ποσού καθοριζομένου υπό της διδακτηριακής επιτροπής, ούχι ανωτέρου δε της αντιστοίχου αμοιβής εις ημερομίσθια. 414 32.Θ.α.8 Σχολικά Κτίρια Άρθρ.3.-1.Η διδακτηριακή επιτροπή καταρτίζει κατάλογον των εις προσωπικής εργασίαν υποχρέων, εφαρμοζομένων ως προς την τηρητέαν διαδικασίαν των διατάξεων του άρθρου 1 του παρόντος Δ/τος. 2.Η διδακτηριακή επιτροπή ή ο επιβλέπων τα έργα μηχανικός ή ο επιθεωρητής της Εκπαιδεύσεως προσδιορίζει το είδος της προσενεκτέας υφ’ εκάστου εργασίας και την ημέραν και το ποσόν των ημερών, δυστροπούντος δε του υποκειμένου εις προσωπικήν εργασίαν, εισπράττεται το αντίτιμον αυτής κατά τας διατάξεις περί εισπράξεως δημοσίων εσόδων. Το αυτό ισχύει και δια τας κατά το άρθρ. 1 του παρόντος εισπράξεις εξ εράνων.  Εις τον αυτόν επί της Παιδείας και των Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος.